Sagunt queda finalista en els World-Class District Awards 2022 com a millor destinació d'inversió immobiliària
21 d’octubre 2022

![](/media/a1bnfn4b/c-the-district.jpg?width=850&height=566.9886363636364)

L'Ajuntament de Sagunt queda entre els tres finalistes del premi Colonial Award For The Best Real Estate Investment Destination, concedit per The District, el major congrés europeu de la indústria immobiliària que s'està celebrant en Fira Barcelona i que acaba hui. La Gal·la Dinner Awards es va celebrar anit, en la qual es va realitzar el lliurament d'estos reconeixements globals, que premien les empreses, institucions i persones que han mostrat excel·lència en una multitud de camps immobiliaris al llarg de l'any.

A la gala va assistir l'alcalde de Sagunt, Darío Moreno. que va recollir el premi. Sagunt ha quedat finalista d'esta categoria, en la qual competien també ciutats com Bilbao i Màlaga, quedant esta última guanyadora.

L'alcalde de Sagunt, Darío Moreno, ha posat l'accent en el gran potencial que té el municipi: «**A més d'atractius de patrimoni històric i industrial, patrimoni natural i una alta qualitat de vida, hem afegit i continuem traballant també per atraure  grans inversions industrials que asseguren el nostre futur, per a això és imprescindible que el sector immobiliari acompanye en tot eixe desenvolupament**».

Així mateix, Sagunt també es va postular per als premis en altres dos categories: Operation With The Greatest Social Impact (operació amb l'impacte social més gran) i Real Estate Operation With The Greatest ESG Impact (operació immobiliària amb l'impacte ambiental, social i de governança més gran).

«**En este sentit, la fira The District ens ha reconegut com una de les tres destinacions d'Espanya per a la inversió immobiliària. Això fa que estiguem en el mapa, continuarem captant inversions que ens permeten completar la nostra trama urbana i amb això guanyar en qualitat de vida per als nostres veïns i veïnes**», ha afegit Moreno.

Els World-Class District Awards 2022 es concedixen com a reconeixement, per part de The District, a les institucions, empreses i persones que estan contribuint a la indústria immobiliària, un sector que continua canviant i remodelant-se. Amb estos premis es pretén reconéixer les organitzacions que estan donant forma a la indústria, a més de promoure-les.

The District és el nou esdeveniment professional internacional on es definix l'estratègia de futur del sector immobiliari a Europa i on descobrir projectes basats en els criteris ESG (Environmental, Social and Governance: Ambiental, Social i Governança) i ODS (Objectius de Desenvolupament Sostenible).

![](/media/cbnbamhi/c-the-district-2.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-queda-finalista-en-els-world-class-district-awards-2022-com-a-millor-destinacio-d-inversio-immobiliaria/ "Facebook")
*   [](http://twitter.com/share?url=https://aytosagunto.es/va/actualitat/sagunt-queda-finalista-en-els-world-class-district-awards-2022-com-a-millor-destinacio-d-inversio-immobiliaria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-queda-finalista-en-els-world-class-district-awards-2022-com-a-millor-destinacio-d-inversio-immobiliaria/ "Linked In")
*   [](mailto:?body=https://aytosagunto.es/va/actualitat/sagunt-queda-finalista-en-els-world-class-district-awards-2022-com-a-millor-destinacio-d-inversio-immobiliaria/)